Steve Redgrave

Steven Geoffrey Redgrave (født 23. mars 1962 i Marlow) er en britisk  roer som mellom 1984 og 2000 vant gullmedalje i fem olympiske leker på rad. Han kalles vanligvis Steve Redgrave. Med totalt fem gullemdaljer og en bronsemedalje er Redgrave Storbritannias mestvinnende olympier gjennom alle tider.

Under OL 1984 i Los Angeles vant han gull i firer med styrmann. Sammen med Andy Holmes vant han gull i toer uten styrmann i 1988 i Seoul. I tillegg satt han i båten som tok bronse i toer med styrmann.

I 1992 i Barcelona og 1996 i Atlanta fulgte gullmedalje nummer 3 og 4, begge gangene vant Redgrave sammen med Matthew Pinsent i toer uten styrmann. Og til slutt vant han gull under lekene i 2000 i Sydney, denne gang i firer uten styrmann.

I tillegg ble Redgrave verdensmester ni ganger. På grunn av de fremragende idrettsprestasjonene ble han adlet i 2001.

Flere britiske kjendiser takket i 2008 nei til å løpe med fakkelen i sympati og støtte med tibetanernes kamp mot det kinesiske styret i Tibet. Aftenposten: Demonstrerer mot OL-ilden, 6. april 2008 Redgrave var en av de som takket nei til å løpe Fakkelstafetten til sommer-OL 2008. Dagbladet: Forsøker å slukke OL-fakkelen i London, 6. april 2008

Han er gift med Ann Callaway.

 Referanser 

 Eksterne lenker 



Kategori:Britiske roere
Kategori:Olympiske mestere for Storbritannia
Kategori:Medaljevinnere under Sommer-OL 1984
Kategori:Deltakere for Storbritannia under Sommer-OL 1984
Kategori:Roere under Sommer-OL 1984
Kategori:Medaljevinnere under Sommer-OL 1988
Kategori:Deltakere for Storbritannia under Sommer-OL 1988
Kategori:Roere under Sommer-OL 1988
Kategori:Medaljevinnere under Sommer-OL 1992
Kategori:Deltakere for Storbritannia under Sommer-OL 1992
Kategori:Roere under Sommer-OL 1992
Kategori:Medaljevinnere under Sommer-OL 1996
Kategori:Deltakere for Storbritannia under Sommer-OL 1996
Kategori:Roere under Sommer-OL 1996
Kategori:Medaljevinnere under Sommer-OL 2000
Kategori:Deltakere for Storbritannia under Sommer-OL 2000
Kategori:Roere under Sommer-OL 2000
Kategori:Personer fra distriktet Wycombe i Buckinghamshire
Kategori:Olympiske medaljevinnere i roing